# ต้มยำกุ้ง 2
ต้มยำกุ้ง 2  เป็นภาพยนตร์ภาคต่อของต้มยำกุ้ง ที่เคยจัดฉายครั้งแรกใน พ.ศ. 2548 โดยการสร้างในภาคต่อนี้ จะมีการนำนักแสดงอย่าง จา พนม ยีรัมย์, ญาณิน วิสมิตะนันทน์ มาร่วมแสดง ซึ่งถ่ายทำในระบบ 3 มิติ กำกับบทโดยปรัชญา ปิ่นแก้ว และกำกับฉากต่อสู้โดยพันนา ฤทธิไกร ส่วนเนื้อหาภาพยนตร์ชุดนี้ จะเป็นเรื่องราวที่มีความเกี่ยวเนื่องกับภาคแรก กำหนดฉาย 23 ตุลาคม พ.ศ. 2556 ภาพยนตร์ทำรายได้ในประเทศไทย 58.59 ล้านบาท

 เรื่องย่อ 
เมื่อสาเหตุการฆาตกรรมของ “เสี่ยสุชาติ” (อดินันท์ บุญธนพร) เจ้าของปางช้างผู้กว้างขวาง คือการถูกกระแทกเข้าอย่างจังในจุดตาย 3 แห่งโดยผู้เชี่ยวชาญด้านการต่อสู้ หลักฐานทั้งหมดบ่งชี้มัดตัว “ขาม” (จา พนม ยีรัมย์) เนื่องจากเขาเป็นคนสุดท้ายที่ถูกพบอยู่ในที่เกิดเหตุกับผู้ตาย

เขาจึงต้องหลบหนีจากการจับกุม และการตามล่าเพื่อทวงแค้นจากหลานสาวฝาแฝดของเสี่ยสุชาติ “ปิงปิง” (จีจ้า ญาณิน) และ “ซือซือ” (ธีรดา กิตติศิริประเสริฐ) แต่โชคยังเข้าข้างเมื่อระหว่างการหลบหนี ขามได้รับการช่วยเหลือจาก “จ่ามาร์ค” (หม่ำ จ๊กมก) ตำรวจสากลที่ถูกส่งมาจากซิดนีย์เพื่อจัดการภารกิจบางอย่าง

ขามหนีการตามล่า พร้อมกับการตามหา ขอน ช้างตัวเดียวที่เป็นเสมือนทั้งเพื่อนและพี่น้อง ที่ถูกขโมยไปเมื่อหลายวันก่อน ยิ่งหนี ขาม ก็ยิ่งต้องเข้าไปพัวพันกับองค์กรลึกลับที่ถูกควบคุมด้วย “มิสเตอร์แอลซี” หรือ “หมายเลขศูนย์ศูนย์” (ริซา) นายใหญ่ผู้คลั่งไคล้การสะสมนักสู้จากทั่วโลกอย่างลับๆ ทำให้เหล่านักสู้ที่ถูกตีตราด้วยตัวเลข ไม่ว่าจะเป็น “ทเวนตี้” หรือ “หมายเลขยี่สิบ” (รฐา โพธิ์งาม) และ “หมายเลขสอง” (มาร์รีส ครัมพ์) ล้วนแต่มีเป้าหมายอยู่ที่การจัดการ ขาม เพื่อวัตถุประสงค์บางอย่างของนายใหญ่

 รายชื่อนักแสดง 
 ภาพยนตร์ ต้มยำกุ้ง 2 รับบทเป็น  นักแสดงนำโดยขาม / หมายเลข 01ทัชชกร ยีรัมย์จ่ามาร์คเพ็ชรทาย วงษ์คำเหลามิสเตอร์แอลซี / หมายเลข 00ริซาทเวนตี้ / หมายเลข 20รฐา โพธิ์งามปิงปิงจีจ้า ญาณินหมายเลข 02มาร์รีส ครัมพ์ซือซือธีรดา กิตติศิริประเสริฐหมายเลข 18คาชู แพททริค แทงค์บิ๊กจ๊อบ (จ๊อบ)กัลป์ หงษ์รัตนาภรณ์หมายเลข 24เดวิด อิสมาโลนหมายเลข 14บุญส่ง นาคภู่หมายเลข 31แอนตัน คาลินิทเชนโกหมายเลข 85จาเวด อัล เบอร์นี่ รับบทเป็น  นักแสดงรับเชิญกูเกิ้ลจรัสพงษ์ สุรัสวดีพ่อของขามโสรธร รุ่งเรืองเจ้าหน้าที่นิติเวชทศพล ศิริวิวัฒน์เบญจพร ปัญญายิ่งเสี่ยสุชาติอดินันท์ บุญธนพรลูกน้องเสี่ยสุชาติวีรวุฒิ เข้มแข็ง

 การสร้าง 
ต้มยำกุ้ง 2 เริ่มการสร้างขึ้นในเดือนสิงหาคม พ.ศ. 2554 , twitchfilm.com วันที่สืบค้น 2011-08-20 บทภาพยนตร์โดยเอกสิทธิ์ ไทยรัตน์ ซึ่งก่อนหน้านี้มีผลงานบทภาพยนตร์ไทยอย่าง 13 เกมสยอง (พ.ศ. 2549), บอดี้ ศพ*19 (พ.ศ. 2550) และทองสุก 13 (พ.ศ. 2556)

ภาพยนตร์ชุดนี้ได้รับการถ่ายทำในระบบ 3 มิติ และกำกับฉากต่อสู้โดยวีระพล ภูมาตย์ฝน กับสมใจ จันทร์มูลตรี

 การเผยแพร่ 
ต้มยำกุ้ง 2 เข้าฉายในประเทศไทยเมื่อวันที่ 23 ตุลาคม พ.ศ. 2556 ภาพยนตร์เรื่องนี้เปิดตัวที่อันดับหนึ่งในบ็อกซ์ออฟฟิศในประเทศไทย โดยทำรายได้ 684,406 ดอลลาร์สหรัฐในช่วงสุดสัปดาห์ของการเปืดตัว ซึ่งทำรายได้รวม 1,776,546 ดอลลาร์สหรัฐในประเทศไทย และทำรายได้ทั่วโลก 3,302,463 ดอลลาร์สหรัฐ

 รางวัลในประเทศไทย 
ตารางสาขารางวัลที่ได้เข้าชิงรางวัล สีเขียวคือได้รับรางวัล สีแดงคือได้รับการเสนอชื่อแต่พลาดรางวัล
 ผู้มอบรางวัล สาขารางวัล ผลรางวัลสุพรรณหงส์ บันทึกเสียงและผสมเสียงยอดเยี่ยม
(ห้องบันทึกเสียงรามอินทรา) ได้รับรางวัล เทคนิคการสร้างภาพพิเศษยอดเยี่ยม
(บริษัท เซอร์เรียล สตูดิโอ จำกัด) ได้รับรางวัล

 การตอบรับ 
นิตยสารฟิล์มบิสิเนสเอเชีย ให้คะแนนภาพยนตร์เรื่องนี้ที่ 7 เต็ม 10 โดยระบุว่า "การดำเนินเรื่องมาอย่างรวดเร็วและดุเดือด โดยเฉพาะอย่างยิ่งเมื่อบทแสดงให้เห็นถึงการเสแสร้งใด ๆ ที่มีการเชื่อมโยงกันในช่วงครึ่งทาง ความแตกต่างเพียงอย่างเดียวคือ จาละทิ้งการอ้างสิทธิ์ตามปกติของเขาที่มีชื่อเสียงในการไม่ใช้ลวดสลิง หรือวิชวลเอฟเฟกต์ และภาพยนตร์เรื่องนี้มีน้ำหนักเบากว่าในแนวมาโซคิสม์ที่แทรกซึมอยู่ในงานส่วนใหญ่ของเขา" ส่วนหนังสือพิมพ์เซาธ์ไชนามอร์นิงโพสต์ ให้คะแนนภาพยนตร์เรื่องนี้ที่ 3 เต็ม 5 โดยระบุว่าภาพยนตร์เรื่องนี้ "เอาชนะฉากที่ยุ่งยากและซับซ้อน และ 3 มิติที่ไม่น่าประทับใจเพื่อมอบความตื่นเต้นที่จำเป็น" ภาพยนตร์เรื่องนี้มีเมทาสกอร์ที่ 45/100 โดยอิงจากนักวิจารณ์ 10 คนที่เมทาคริติกThe Protector 2, metacritic.com

 เพลงประกอบภาพยนตร์ 
 ของรักของหวง ขับร้องโดย เก่ง ธชย